DECIZIA COMISIEI
din 30 noiembrie 2009
de exceptare a anumitor părți de la extinderea la anumite componente de biciclete a taxei antidumping cu privire la biciclete originare din Republica Populară Chineză instituită prin Regulamentul (CEE) nr. 2474/93 al Consiliului, menținut și modificat ultima dată prin Regulamentul (CE) nr. 1095/2005, și de ridicare a suspendării de la plata taxei antidumping extinsă la anumite piese componente de biciclete originare din Republica Populară Chineză, acordată anumitor părți în conformitate cu Regulamentul (CE) nr. 88/97 al Comisiei
[notificată cu numărul C(2009) 9406]
(2009/867/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”),
având în vedere Regulamentul (CE) nr. 71/97 al Consiliului din 10 ianuarie 1997 de extindere a taxei antidumping definitive, instituite prin Regulamentul (CEE) nr. 2474/93 asupra bicicletelor originare din Republica Populară Chineză, la importurile de anumite piese pentru biciclete originare din Republica Populară Chineză și de percepere a taxei extinse aplicate importurilor respective înregistrate în conformitate cu Regulamentul (CE) nr. 703/96 (2) („regulamentul de extindere”),
având în vedere Regulamentul (CE) nr. 88/97 al Comisiei din 20 ianuarie 1997 privind autorizarea scutirii importurilor de anumite piese pentru biciclete originare din Republica Populară Chineză în ceea ce privește extinderea, în temeiul Regulamentului (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 al Consiliului (3) („regulamentul de scutire”), în special articolul 7,
după consultarea Comitetului consultativ,
întrucât:
(1)
După intrarea în vigoare a regulamentului de scutire, un anumit număr de asamblori de biciclete au introdus cereri în temeiul articolului 3 din acest regulament, solicitând scutirea de la taxa antidumping extinsă la anumite piese componente de biciclete provenite din Republica Populară Chineză prin Regulamentul (CE) nr. 71/97 („taxa antidumping extinsă”). Comisia a publicat în Jurnalul Oficial al Uniunii Europene liste succesive de asamblori de biciclete (4) pentru care plata taxei antidumping extinse în ceea ce privește importurile lor de piese esențiale pentru biciclete declarate de liberă circulație a fost suspendată, în conformitate cu articolul 5 alineatul (1) din regulamentul de scutire.
(2)
În urma ultimei publicări a listei părților supuse verificării (5), s-a hotărât alegerea unei perioade consacrate examinărilor. Această perioadă a fost definită ca fiind cuprinsă între 1 ianuarie 2007 și 31 mai 2009. S-a trimis un chestionar tuturor părților în curs de examinare, solicitând informații cu privire la operațiile de asamblare efectuate în timpul perioadei de examinare corespunzătoare.
A. CERERI DE SCUTIRE CARE AU BENEFICIAT DE SUSPENDĂRI ANTERIOARE
A.1. Cereri de scutire admisibile
(3)
Comisia a primit din partea părților enumerate în tabelul 1 toate informațiile necesare pentru stabilirea admisibilității cererilor lor. Aceste părți beneficiaseră deja de suspendare începând cu data primirii, la sediul Comisiei, a unui prim dosar de cerere complet. Noile informații cerute și primite au fost examinate și, după caz, verificate la sediile părților în cauză. Pe baza acestor informații, Comisia a considerat că cererile prezentate de către părțile enumerate în tabelul 1 sunt admisibile, în temeiul articolului 4 alineatul (1) din regulamentul de scutire.
Tabelul 1
Denumire
Adresă
Țara
Cod adițional TARIC
MADIROM PROD SRL
București, Splaiul Independenței nr. 319, OB. 152, sector 6
România
A896
Rose Versand GmbH
Schersweide 4, 46395 Bocholt
Germania
A897
Winora Staiger GmbH
Max-Planck-Strasse 6, 97526 Sennfeld
Germania
A894
(4)
Faptele constatate în final de către Comisie arată că, pentru operațiunile de asamblare a bicicletelor efectuate de toți solicitanții, valoarea pieselor originare din Republica Populară Chineză folosite în cadrul operațiunilor lor de asamblare era mai mică de 60 % din valoarea totală a pieselor utilizate pentru aceste operațiuni. În consecință, aceștia din urmă nu intră sub incidența articolului 13 alineatul (2) din regulamentul de bază.
(5)
Din acest motiv și în conformitate cu articolul 7 alineatul (1) din regulamentul de scutire, părțile enumerate în tabelul de mai sus ar trebui să fie scutite de taxa antidumping extinsă.
(6)
În conformitate cu articolul 7 alineatul (2) din regulamentul de scutire, părțile enumerate în tabelul 1 ar trebui să fie scutite de taxa antidumping extinsă de la data primirii cererilor lor. În plus, datoria lor vamală care decurge din taxa antidumping extinsă trebuie considerată drept nulă de la data primirii cererii de scutire.
A.2. Cerere de exceptare inacceptabilă
(7)
Partea menționată în tabelul 2 de mai jos a depus, de asemenea, o cerere de scutire de la taxa antidumping extinsă.
Tabelul 2
Denumire
Adresă
Țara
Cod adițional TARIC
CITIC-MARMES BICYCLE CZ, sro.
Žichlínské Předměstí, Albrechtická 391, 56301 Lanškroun
Republica Cehă
A891
(8)
Partea respectivă nu a transmis un răspuns la chestionar.
(9)
Dat fiind că partea menționată în tabelul 2 nu îndeplinește criteriile de acordare a scutirii stabilite la articolul 6 alineatul (2) din regulamentul de scutire, Comisia i-a respins cererea de scutire în conformitate cu articolul 7 alineatul (3) din regulament. Prin urmare, suspendarea plății taxei antidumping extinse menționate la articolul 5 din regulamentul de scutire trebuie ridicată și respectiva taxă trebuie percepută de la data primirii cererii prezentate de partea în cauză.
B. CERERI DE SCUTIRE CARE NU AU BENEFICIAT DE SUSPENDĂRI ANTERIOARE
B.1. Cereri de scutire admisibile, care ar trebui să beneficieze de suspendare
(10)
Părțile interesate sunt informate de primirea unor cereri suplimentare de scutire, în conformitate cu articolul 3 din regulamentul de scutire, din partea părților cuprinse în tabelul 3. Suspendarea plății dreptului extins, ca urmare a acestor cereri, ar trebui să fie aplicată conform celor prevăzute în coloana intitulată „Data aplicării”:
Tabelul 3
Denumire
Adresă
Țara
Data aplicării
Cod adițional TARIC
Eddy Merckx Cycles N.V.
Birrebeekstraat 1, 1860 Meise
Belgia
30.4.2009
A954
Sektor SRL
Via Don Peruzzi 27/B, 36027 Rosa (VI)
Italia
27.5.2009
A956
ADOPTĂ PREZENTA DECIZIE:
Articolul 1
Părțile enumerate în tabelul 1 de mai jos sunt scutite de extinderea, prin Regulamentul (CE) nr. 71/97, a taxei antidumping definitive instituite prin Regulamentul (CEE) nr. 2474/93 al Consiliului (6) asupra bicicletelor originare din Republica Populară Chineză, menținut prin Regulamentul (CE) nr. 1524/2000 (7) și modificat prin Regulamentul (CE) nr. 1095/2005 (8), la importurile de anumite piese pentru biciclete originare din Republica Populară Chineză.
Scutirea este aplicată, pentru fiecare parte, de la data indicată în coloana intitulată „Data aplicării”.
Tabelul 1
Lista părților scutite
Denumire
Adresă
Țara
Scutire în temeiul Regulamentului (CE) nr. 88/97
Data aplicării
Cod adițional TARIC
MADIROM PROD SRL
București, Splaiul Independenței nr. 319, OB. 152, sector 6
România
Articolul 7
11.8.2008
A896
Rose Versand GmbH
Schersweide 4, 46395 Bocholt
Germania
Articolul 7
16.9.2008
A897
Winora Staiger GmbH
Max-Planck-Strasse 6, 97526 Sennfeld
Germania
Articolul 7
27.11.2008
A894
Articolul 2
Cererea de scutire de taxa antidumping extinsă înaintată în conformitate cu articolul 3 din Regulamentul (CE) nr. 88/97, de către partea precizată în tabelul 2, se respinge.
Suspendarea plății taxei antidumping extinse în conformitate cu dispozițiile articolului 5 din Regulamentul (CE) nr. 88/97 este ridicată pentru partea în cauză de la data indicată în coloana „Data aplicării”.
Tabelul 2
Lista părților pentru care trebuie ridicată suspendarea
Denumire
Adresă
Țara
Suspendare în temeiul Regulamentului (CE) nr. 88/97
Data aplicării
Cod adițional TARIC
CITIC-MARMES BICYCLE CZ, sro.
Žichlínské Předměstí, Albrechtická 391, 56301 Lanškroun
Republica Cehă
Articolul 5
23.5.2008
A891
Articolul 3
Părțile cuprinse în tabelul 3 de mai jos constituie lista actualizată a părților supuse examinării, conform articolului 3 din Regulamentul (CE) nr. 88/97. Suspendarea plății taxei antidumping extinse, ca urmare a acestor cereri, a fost aplicată de la data prevăzută în coloana intitulată „Data aplicării” din tabelul 3.
Tabelul 3
Lista părților supuse examinării
Denumire
Adresă
Țara
Suspendare în temeiul Regulamentului (CE) nr. 88/97
Data aplicării
Cod adițional TARIC
Eddy Merckx Cycles N.V.
Birrebeekstraat 1, 1860 Meise
Belgia
Articolul 5
30.4.2009
A954
Sektor SRL
Via Don Peruzzi 27/B, 36027 Rosa (VI)
Italia
Articolul 5
27.5.2009
A956
Articolul 4
Prezenta decizie se adresează statelor membre și părților enumerate la articolele 1, 2 și 3.
Adoptată la Bruxelles, 30 noiembrie 2009.